**Έντυπο γονικής συγκατάθεσης**

 Αγαπητοί γονείς και κηδεμόνες καλησπέρα σας!

Το Διεθνές Φεστιβάλ Κινηματογράφου Ολυμπίας για Παιδιά και Νέους και η Γενική Γραμματεία Οικογενειακής Πολιτικής και Ισότητας των Φύλων (ΓΓΟΠΙΦ) διοργανώνουν τον 2ο Πανελλήνιο Μαθητικό Διαγωνισμό Ψηφιακών Ταινιών με τίτλο: «Το Φύλο σε Πρώτο Πλάνο». Θέμα του Διαγωνισμού είναι η παραγωγή ψηφιακών ταινιών σχετικά με την ανάγκη εξάλειψης των κάθε είδους έμφυλων στερεότυπων, διακρίσεων και ανισοτήτων λόγω φύλου, σεξουαλικής επιλογής και ταυτότητας φύλου και τον σεβασμό εν γένει της ανθρώπινης ύπαρξης ανεξάρτητα και πέρα από τις διαχωριστικές ταξινομικές κατηγορίες μεταξύ των οποίων και το φύλο.

 Στο πλαίσιο λοιπόν του μαθήματος της Μουσικής και του εκπαιδευτικού πολιτιστικού προγράμματος: “Ο μύθος των πλασμάτων του νερού και η μουσική στη Μυθολογία και την παράδοση”, οι καθηγήτριες Ματίνα Βενετιάδου και Δώρα Φέγγη οργανώνουν την δημιουργία μίας ταινίας animation με τη συμμετοχή των μαθητών από τις κατευθύνσεις του Α Θεάτρου και Α Χορού, καθώς και λίγων μαθητών από το τμήμα των Α Εικαστικών.

Κατά τη διάρκεια των γυρισμάτων της ταινίας Animation θα ληφθούν κάποιες φωτογραφίες και ένα σύντομο βίντεο των μαθητών το οποίο σκοπό έχει την καταγραφή της πορεία της δημιουργίας της ταινίας. Παρακαλούμε λοιπόν για την συγκατάθεσή σας στα παρακάτω:

**Δηλώνω υπεύθυνα ότι:**

**α)** επιτρέπω την συμμετοχή του μαθητή/μαθήτριας ………………………………………………… (ονοματεπώνυμο) που φοιτά στην Α τάξη του Καλλιτεχνικού Γυμνασίου Αθηνών, στην δημιουργία της ταινίας animation καθώς και τη συμμετοχή του στον Διαγωνισμό “Το Φύλο σε Πρώτο Πλάνο”. Ως Γονέας/Κηδεμόνας αποδέχομαι την προβολή της ταινίας του/της μαθητή/τριας, σύμφωνα με τους όρους της προκήρυξης: <https://olympiafestival.gr/wp-content/uploads/2020/12/fylo2_oroi.pdf>

β) επιτρέπω στο Νεανικό πλάνο/Φεστιβάλ Ολυμπίας και τη Γενική Γραμματεία Ισότητας να δημοσιεύσει βίντεο ή φωτογραφία του παιδιού μου ..........................................................................................(ονοματεπώνυμο) που φοιτά στην Α΄ τάξη του Καλλιτεχνικού Γυμνασίου Αθηνών. Οι φωτογραφίες και το βίντεο που θα ληφθούν αφορούν αποκλειστικά στην πορεία της δημιουργίας της ταινίας από τους μαθητές, όπως περιγράφεται παραπάνω.

γ) επιτρέπω στο Καλλιτεχνικό Γυμνάσιο Αθηνών να δημοσιεύσει το βίντεο και φωτογραφίες του παιδιού μου …………………………………………… (ονοματεπώνυμο) που φοιτά στην Α τάξη του Καλλιτεχνικού Γυμνασίου Αθηνών στην ιστοσελίδα του σχολείου

**Εάν δεν επιθυμείτε το παιδί σας να φωτογραφηθεί ή να βιντεοσκοπηθεί** μας το γράφετε δίπλα στην υπογραφή σας. Ο μαθητής/ μαθήτρια μπορεί να συμμετέχει στην δημιουργία της ταινίας και στο Διαγωνισμό χωρίς όμως την υποχρεωτική του συμμετοχή στη βιντεοσκόπηση/ φωτογράφιση των συντελεστών η οποία είναι προαιρετική. Η δημιουργία μιας ταινίας animation μας δίνει τη δυνατότητα να μην φαίνονται τα πρόσωπα των συντελεστών.

Σας ευχαριστούμε!

Ημερομηνία: Αθήνα, ……/……./2021 Υπογραφή και ονοματεπώνυμο

γονέα/ κηδεμόνα